《夏日咏怀》
清代·汤斌

初夏朝气清，绿阴映竹阁。好鸟时来集，微风散林薄。

养疴丰暇日，坐卧对云壑。图书纷几席，茗碗常间错。

偶尔属篇章，怡情志简略。采药支短筇，寻泉踏芒屩。

岂曰谢浮荣，明志忠淡泊。抗心怀古人，萧然有真乐。

作者简介：（1627—1687）河南睢州人，字孔伯，一字荆岘，号潜庵。孙奇逢弟子。顺治九年进士，授国史院检讨。康熙间，举博学鸿词。授翰林院侍讲。历官内阁学士、江宁巡抚。在苏州废五通神祠，禁妇女游观，不准印售小说。后官至工部尚书。治理学，笃守程朱而不薄王守仁。卒谥文正。有《洛学编》、《汤子遗书》、《潜庵语录》等。